Zgjedhjet në Kongres shihen si referendum ndaj Presidentit Trump
Demokratët planifikojnë që zgjedhjet e këtij viti për Kongres të shihen si referendum ndaj presidentit ndërsa republikanët po mbështeten tek platforma ekonomike
2018 është një vit zgjedhjesh për Kongresin amerikan ku do të votohet për të 435 vendet e Dhomës së Përfaqësuesve dhe për 34 nga 100 vendet e Senatit. Këto zgjedhje, historikisht nuk kanë qënë të mira për partinë e presidentit në detyrë. Zakonisht, partia e presidentit, humbet 30 vende në Dhomën e Përfaqësuesve dhe dy vende në Senat. Presidenti Donald Trump po u bën thirrje mbështetësve të tij që të sfidojnë historinë, sikurse bëri kur ai fitoi Shtëpinë e Bardhë. Me mendjen tek zgjedhjet e nëntorit për në Kongres, Presidenti Donald Trump është i shqetësuar se mbështetësit e tij mund të mos jenë të motivuar të dalin në votime. Zakonisht, partia që ka Shtëpinë e Bardhë humbet vende në zgjedhjet e mes-mandatit dhe kjo prirje do të përsëritet, thotë Jim Kessler me organizatën kërkimore ‘Third Way’. Zoti Trump shpreson ta marrë veten nga një vit historikisht me vlerësime të ulta duke u përqendruar në ekonominë e fortë dhe ligjin për shkurtimin e taksave. Kjo duhet të ndihmojë republikanët, thotë udhëheqësi i shumicës në Senat, Mitch McConnell. Demokratët janë inkurajuar pas fitoreve të vitit të kaluar në Alabama dhe Virxhinia, ku përdorën zotin Trump si çështjen kryesore elektorale. Aktivisiti partiak dhe miliarderi Tom Steyer ka financuar një fushatë që bën thirrje për shkarkimin e zotit Trump. Republikanët shpresojnë se ekonmia do të rrisë vlerësimet për zotin Trump, thotë Michael Barone me institutin Por shumë votues, kryesisht kritikët e presidenti, ka të ngjarë t’i konsiderojnë zgjedhjet e mes-mandatit si një referendum ndaj zotit Trump, thotë analisti John Hudak me Institutin Brookings. Demokratëve u duhet të fitojnë 24 vende më shumë në Dhomën e Përfaqësuesve dhe dy vende më shumë në Senat që të marrin shumicën në dy dhomat e Kongresit.